Ships Ahoy Holiday Flat | LekkeSlaap
Vanaf R700 per nag (vir 5 persone)
Ships Ahoy Holiday Flat bied gerieflike selfsorgverblyf in 'n tweeslaapkamerwoonstel op die onderste verdieping in die hartjie van Illovo Beach in Kingsburgh. Die woonstel bied gedeeltelike uitsigte oor die rivier, rietplantasies en die see. Dit is ideaal vir diegene wat op soek is na 'n naweekwegbreek of 'n ontspanne vakansie.
Dié smaakvol versierde woonstel beskik oor 2 slaapkamers, 2 badkamers en 'n oopplan-kombuis, -leefarea en -eetarea. Die hoofslaapkamer het 'n dubbelbed en 'n en suite-badkamer met 'n bad. Die tweede kamer het 2 enkelbeddens. Daar is 'n stort in die tweede badkamer. Die oopplan-kombuis is volledig toegerus vir selfsorg en sluit 'n wasmasjien en 'n tuimeldroër in. Die leefarea het 'n rusbank en 'n TV met DStv. Elke kamer het ook 'n waaier. Groot skuifraamvensters laat 'n koel seebriesie toe om deur die woonstel te trek. WiFi is beskikbaar.
Daar is 'n elektroniese motorhuis reg langs die woonstel en daar is ekstra parkeerplek in die kompleks beskikbaar teen 'n klein, daaglikse fooi. Gaste het afstandbeheerde toegang tot die kompleks en is welkom om gebruik te maak van die gemeenskaplike braaigeriewe in die tuin. Die kompleks is gerieflik geleë, na aan goeie swemstrande met lewensredders en haainette. Daar is baie besienswaardighede in die omliggende area soos winkelsentrums, restaurante, 'n waterpark in Amanzimtoti, Suncoast Casino in Durban, Wild Coast Sun en Aliwal Shoal vir duik-entoesiaste.